कंपनी का दावा- फुल चार्ज पर 423 KM की रेंज और 160 की टॉप स्पीड, कीमत ₹77.50 लाख
मर्सिडीज-बेंज इंडिया ने EQB 350 4मैटिक इलेक्ट्रिक के अपग्रेड वर्जन को भारत में लॉन्च कर दिया है। कंपनी ने इस इलेक्ट्रिक SUV की कीमत 77.50 लाख रुपए (दिल्ली एक्स-शोरूम) रखी है। कार अपने पुराने वर्जन से तीन लाख रुपए महंगी है, जिसे कंपनी ने दिसंबर
मर्सिडीज-बेंज इंडिया ने EQB 350 4मैटिक इलेक्ट्रिक के अपग्रेड वर्जन को भारत में लॉन्च कर दिया है। कंपनी ने इलेक्ट्रिक SUV की कीमत 77.50 लाख रुपए (दिल्ली एक्स-शोरूम) रखी है।
कार अपने पुराने वर्जन से तीन लाख रुपए महंगी है, जिसे कंपनी ने दिसंबर 2022 में 74.50 लाख रुपए (दिल्ली एक्स-शोरूम) की कीमत पर लॉन्च किया था।
मर्सिडीज-बेंज ईक्यूबी 350 4मैटिक : रेंज और बैटरी
अपडेटेड मर्सिडीज-बेंज ईक्यूबी 350 में पहले की तरह ही 66.5 kWh बैटरी पैक दिया गया है, जिसे एक बार फुल चार्ज करने पर 423 KM की रेंज मिलती है। कंपनी का दावा है कि बैटरी को 100kW के फास्ट DC चार्जर से 32 मिनट में 80% तक चार्ज किया जा सकता है, जबकि 11kW के वॉल बॉक्स चार्जर से फुल चार्ज करने में 6.25 घंटे लगेंगे।
मर्सिडीज-बेंज ईक्यूबी 350 4मैटिक : परफॉर्मेंस
कंपनी ने पिछले मॉडल की तुलना में कार की परफॉर्मेंस को बेहतर किया है। इसके लिए कार में दो इलेक्ट्रिक मोटर दी गई हैं। ये दोनों मोटर मिलकर अब 225bhp जगह 288bhp की पावर प्रोड्यूज करती हैं और 390Nm की जगह 520Nm का टॉर्क जनरेट करती हैं। EQB 350 4Matic एडिशन की टॉप स्पीड 160km/h है। कार 6.2 सेकेंड में 0 से 100km/h की स्पीड पकड़ने में सक्षम है।
मर्सिडीज-बेंज ईक्यूबी 350 4मैटिक : एक्सटीरियर डिजाइन
कार अपने पुराने डिजाइन लैंग्वेज को कंटीन्यू करती है। कंपनी ने इसके एक्सटीरियर डिजाइन में कुछ मामूली बदलाव किए हैं। कार में 18 इंच के नए अलॉय व्हील मिलते हैं। कार के फ्रंट में ब्लैक पैनल ग्रिल दिए गए हैं, जिसके दोनों ओर LED हेडलैंप मिलते हैं। इसके अलावा EQB 350 में LED स्ट्रिप के साथ LED टेल लाइट्स, रूफ रेल्स और बैकलिट टर्न इंडिकेटर भी शामिल हैं।
मर्सिडीज-बेंज ईक्यूबी 350 4मैटिक : इंटीरियर डिजाइन
मर्सिडीज-बेंज EQB 350 4मैटिक के इंटीरियर में डैशबोर्ड और इंफोटेनमेंट सिस्टम के लिए 10.25-इंच की दो डिस्प्ले दी गई है। केबिन में रोज गोल्ड एक्सेंट, टू-टोन सीट्स, एक रियरव्यू कैमरा और एक मोटराइज्ड टेलगेट जैसे लक्जरी टच दिए गए हैं। इसके अलावा पावर-एडजस्टेबल फ्रंट सीट्स, एक वायरलेस चार्जिंग पैड, मल्टी-जोन क्लाइमेट कंट्रोल, क्रूज कंट्रोल जैसे कई फीचर्स शामिल हैं।
